**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, fakss 64860079, e-pasts: dome@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2019.gada 24.maijā Nr.209**

(protokols Nr.9, 1.p.)

**Par pašvaldības nekustamā īpašuma xxx, Jaunkalsnavā, Kalsnavas pagastā, Madonas novadā atsavināšanas ierosinājumu un ierakstīšanu zemesgrāmatā**

Kalsnavas pagasta pārvaldes vadītājs Artis Mūrmanis informē, ka pagasta pārvalde 29.01.2019. ir saņēmusi xxx iesniegumu (reģistrēts 29.01.2019. ar Nr.KAL/4-16/19/16) ar lūgumu izskatīt jautājumu par pašvaldībai piederošā nekustamā īpašuma xxx, Jaunkalsnavā, Kalsnavas pagastā, Madonas novadā atsavināšanu uz xxx vārda. Pārvaldes vadītājs ierosina atsavināt Madonas novada pašvaldībai piederošo nekustamo īpašumu xxx, Jaunkalsnava, Kalsnavas pagasta, Madonas novads.

Pamatojoties uz LR Ministru kabineta noteikumu Nr.109 „Kārtība, kādā atsavināma publiskas personas manta” 5.punktu, xxx iesniegumam klāt ir pievienojusi dzīvojamās telpas īres līgumu (Nr. 146/2013), Izziņu no SIA ”Kalsnavas komunālais uzņēmums” par parāda neesamību (Nr.1.8/1), pases kopiju.

Nekustamais īpašums xxx, Jaunkalsnava, Kalsnavas pagastā, Madonas novads, ar kadastra apzīmējums xxx, atrodas Kalsnavas pagastā un sastāv no dzīvokļa īpašuma xxx ar platību xxx kv.m kā arī domājamām daļām no dzīvojamās mājas un būvju kopīpašuma.

Kalsnavas pagasta pārvalde ir nosūtījusi iesniegumu Dzīvokļu jautājumu komisijai, kurā lūdz komisijas piekrišanu dzīvokļa atsavināšanai. 04.03.2019. Madonas novada pašvaldības Dzīvokļu jautājumu komisija ir pieņēmusi lēmumu (prot.Nr.2; 12.p.;), kurā piekrīt pašvaldībai piederošo dzīvokli atsavināt un virzīt xxx iesniegumu par dzīvokļa atsavināšanu, izskatīšanai Madonas novada pašvaldības domē. Nekustamais īpašums- xxx, Jaunkalsnavā, Kalsnavas pagasts, Madonas novads nav nepieciešams pašvaldībai tās funkciju nodrošināšanai.

Lai izskatītu jautājumu par pašvaldības dzīvokļa īpašuma atsavināšanu, ir nepieciešama dzīvokļa īpašuma kā patstāvīga īpašuma ierakstīšana zemesgrāmatā saskaņā ar „Dzīvokļa īpašuma likuma” 8.pantu, kas nosaka- dzīvokļa īpašnieks ir persona, kas ieguvusi dzīvokļa īpašumu un īpašuma tiesības nostiprinājusi zemesgrāmatā.

Noklausījusies Arta Mūrmaņa sniegto informāciju, pamatojoties uz 19.05.1994.likuma „Par pašvaldībām” 21.panta 17.daļu, kura nosaka, ka „tikai vietējās pašvaldības domes var lemt par pašvaldības nekustamā īpašuma atsavināšanu”, 31.10.2002. likuma „Valsts un pašvaldību mantas atsavināšanas likums” 4.panta 1.daļas otro teikumu, kurš nosaka, ka „Atsavinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai”, kā arī šī likuma 8.panta 2.daļu, kurā teikts, ka „Atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā”, ņemot vērā Kalsnavas pagasta pārvaldes sniegto informāciju, ņemot vērā 21.05.2019. Finanšu un attīstības komitejas atzinumu, atklāti balsojot: **PAR - 13** (Agris Lungevičs, Zigfrīds Gora, Ivars Miķelsons, Andrejs Ceļapīters, Artūrs Čačka, Antra Gotlaufa, Gunārs Ikaunieks, Valda Kļaviņa, Valentīns Rakstiņš, Andris Sakne, Rihards Saulītis, Aleksandrs Šrubs, Gatis Teilis), **PRET – NAV, ATTURAS – NAV**, Madonas novada pašvaldības dome **NOLEMJ**:

1. Ierakstīt zemesgrāmatā uz Madonas novada pašvaldības vārda kā patstāvīgu īpašuma objektu dzīvokļa īpašumu xxx, Jaunkalsnavā, Kalsnavas pag., Madonas nov.
2. Uzdot Juridiskajai nodaļai veikt nepieciešamās darbības dzīvokļa īpašuma ierakstīšanai zemesgrāmatā uz Madonas novada pašvaldības vārda.
3. Uzdot Kalsnavas pagasta pārvaldei organizēt nekustamā īpašuma xxx, Jaunkalsnava, Kalsnavas pagasts, Madonas novads, novērtēšanu pie sertificēta vērtētāja.
4. Atsavināt Madonas novada pašvaldībai piederošo īpašumu dzīvokli xxx, Jaunkalsnava, Kalsnavas pagasts, Madonas novads, ar kadastra apzīmējums xxx, kas sastāv no dzīvokļa īpašuma xxx kv.m. platībā un koplietošanas telpu un būvju domājamām daļām, pēc īpašuma novērtēšanas un nosacītās cenas apstiprināšanas.

Domes priekšsēdētājs A.Lungevičs